**Poročilo dela ZDRAVE ŠOLE za šolsko leto 2019/20**

Celo šolsko leto smo se zavzemali za uresničevanje ciljev Zdrave šole. Rdeča nit ZŠ so bila naslednje teme: **Vzgoja in izobraževanje v realnem in digitalnem svetu** (izvedli smo ozaveščevalne razredne ure), **Duševno zdravje, Zdrava prehrana in Gibanje.**

Na **duševno zdravje** lahko praktično vpliva vsaka izkušnja oz. aktivnost, zato smo na šoli gledali na to temo celostno. Naše delo je naravnano tako, da dajemo velik poudarek odnosom na sploh (medsebojnim, do drugih in drugačnih). Uresničitev ciljev ZŠ se tako izvaja preko vseh projektov (UNESCO, EKO in drugih regionalnih, nacionalnih in tujih). V nadaljevanju navajam le nekaj specifičnih aktivnosti.

**Izvedli smo delavnice na temo duševnega zdravja:** **Učenje učenja, tematska predavanja za starše: Vzgoja otrok, Prehod mladih s posebnimi potrebami na trg dela.** Izvajali smo tudi programa **To sem jaz** ter **Hrup in zdravje** (BIO, NAR, RU). Pri pouku BIO vsako leto izvedemo okroglo mizo na temo: **Odvisnosti** (v mesecu odvisnosti). Pri pouku in RU smo veliko pozornosti tudi namenili tematiki **Alkohol in mladi**. V okviru projekta **Vzgoja otrok in mladostnikov** smo izvedli številne delavnice (izvajal ZD Gornja Radgona).

**Pri pouku BIO** smo veliko pozornost namenili tematikam: **zdrava spolnost, motnje hranjenja, odvisnost, medsebojni odnosi in odnosi do drugih živih bitij ter krepitev samopodobe.**

V obdobju korona virusa smo dijakom šole nudili **psiho-socialno pomoč** preko video konferenc.

Opravljali smo **prostovoljno delo** v DOSOR-ju (dve dijakinji; le pol leta). Za varovance doma in njihovih svojcev smo v Rakičanu in DOSOR-ju pripravili postrežbo ob **Dnevu odprtih vrat**.

Vrsto let sodelujemo z **Zvezo Sonček iz M. Sobote**. V letošnjem letu smo komunicirali le po spletnih omrežjih. Izmenjali smo si veliko koristnih mnenj in nasvetov.

Sodelovali smo pri izvedbi **krvodajalskih akcij in darovanju krvi** (sodelovali so dijaki, ki so dopolnili 18 let in delavci šole).

Izvedli smo **številne delavnice in predavanja na temo Zdrave prehrane** (za dijake, osnovnošolce, dijake gimnazije Vič, starše in druge zunanje slušatelje) in sodelovali na številnih prireditvah v kraju in širše.

Na šoli in širše (regionalno in nacionalno) so potekale tudi **številne športne aktivnosti:** igre z žogo, atletika, pohodi, drsanje, plavanje, badminton, športne aktivnosti v DD (odbojka, badminton, nogomet, košarka). Mnogi dijaki in delavci pa so se udeležili tudi različnih športnih oblik.

Posebno pozornost smo **gibanju** posvetili tudi pri pouku BIO in turizma. Ob mesecu gibanja in športa smo z dijaki izvajali gibalne vaje tako v razredu in kot na terenu. Obeležili smo tudi Evropski teden športa in Evropski teden mobilnosti.

Skrbimo za varnost dijakov (**promocija programa Zdrav šolar**) in delavcev šole, skrbimo za okolico in notranjost šole; ozaveščamo se o odnosu do varčevanja z energijo, z vodo in z odpadki, obeležujemo spominske dneve (MD srca: Dan zemlje, Dan turizma, Svetovni dan vode, Dan človekovih pravic, Dan boja proti AIDS-u, Dan okolja in druge).

**Sodelujemo**: z lokalno skupnostjo in širše (z Zdraviliščem Radenci, z Občino Radenci, z RKS - OZ G. Radgona, z ZD G. Radgona, s Knjižnico G. Radgona, z Nacionalno koordinacijo ZŠ, s TD Radenci, z LD Radenci, z Radensko ADRIATIC, z gostinci Pomurja, z mediji, z drugimi srednjimi in osnovnimi šolami ter šolami preko meja).

Dejavnosti so opisane kot posebna poročila (glej: Komisija za kakovost, Unesco, Ekošola, mednarodni projekti in ostalo).

Radenci, 20. 5. 2020 Vodja tima: Marjetka Širec, prof.